FORMAI PRITARTA

2014-2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2019 m. rugpjūčio 13 d. protokolu Nr. 3 (46)

(Pasiūlymų dėl projektų atrankos kriterijų nustatymo ir keitimo forma)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2021 m. ..............................

*(Jei projektų atrankos kriterijus keičiamas, informacija į formą įrašoma lyginamuoju variantu. Jei siūlymai dėl projektų atrankos kriterijų teikiami pagal skirtingas 2014–2020 m. Europos Sąjungos fondų investicijų veiksmų programos (toliau – Veiksmų programa) įgyvendinimo priemones (toliau – priemonė), kiekvienai priemonei žemiau esanti lentelė kartojama)*

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos kultūros ministerija |
| **Veiksmų programos prioriteto numeris ir pavadinimas:** | 13. Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmeniniam ir tvariam ekonomikos atgaivinimui |
| **Veiksmų programos konkretaus uždavinio numeris ir pavadinimas:** | 13.1.1. Skaitmeninimo ir inovacijų, siekiant šalinti COVID-19 pandemijos pasekmes ekonomikai, didinimas |
| **Veiksmų programos įgyvendinimo priemonės (toliau – priemonė) kodas ir pavadinimas:** | Paskatos kultūros ir kūrybinių industrijų sektoriui kurti konkurencingus kultūros produktus, Nr.  13.1.1-LVPA-K-310 |
| **Priemonei skirtų Europos Sąjungos struktūrinių fondų lėšų suma, mln. Eur:** | 10,55 mln. |
| **Pagal priemonę remiamos veiklos:** | * Originalių dizaino ir (arba) rinkodaros sprendimų sukūrimas ir diegimas, pasitelkiant meninę, kultūrinę ir kūrybinę raišką ir siekiant skaitmenizavimo / žiedinės ekonomikos skatinimo produktų / paslaugų kūrimo ir / arba veiklos procesų tobulinimo (leidybos, įgarsinimo, vertimų, fotografavimo, filmavimo, dizaino kūrimo, komunikacijos ir pan. paslaugos ir produktai); * Skaitmeninių / elektroninių platformų ir pan. kanalų kūrimas kultūros ir kūrybinių produktų/ paslaugų sklaidai (pvz. kino, muzikos, leidybos, žaidimų ir kt. subsektoriuose); * Pažangių, naujų formų audivizualinių, virtualios ar papildytos realybės kultūros ir kūrybinių produktų gamyba; * KKI kultūros ir kūrybinių produktų / paslaugų ar veiklos procesų transformavimas į naujas skaitmenines ar žiedinę ekonomiką skatinančias formas (leidybos, žaidimų, dizaino, muzikos, kt. subsektoriuose). |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:**  **X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą;  apribojimai veiklų vykdymo teritorijai netaikomi.  *(Pažymėjus paskutinį,* ***būtina pateikti*** *trumpą paaiškinimą, kodėl apribojimai veiklų vykdymo teritorijai netaikomi.)* |
| **Projektų atrankos būdas (finansavimo forma finansinių priemonių atveju):** | **** Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė  *(Pažymimas vienas iš projektų atrankos būdų (finansavimo forma finansinių priemonių atveju))* |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **1. Projektas turi atitikti Kultūros ir kūrybinių industrijų politikos 2015–2021 metų plėtros krypčių, patvirtintų Lietuvos Respublikos kultūros ministro 2015 m. liepos 31 d. įsakymu Nr. ĮV-524 „**[**Dėl Kultūros ir kūrybinių industrijų politikos 2015–2021 metų plėtros krypčių patvirtinimo**](https://e-seimas.lrs.lt/portal/legalAct/lt/TAD/46946e10df5c11eb866fe2e083228059?jfwid=-4j5lbxjgj)**“, nuostatas.** |
| **Projektų atrankos kriterijaus vertinimo aspektai ir paaiškinimai:** | Bus vertinama, ar projektas prisideda prie Kultūros ir kūrybinių industrijų politikos 2015–2021 metų plėtros krypčių. Projektas turi prisidėti prie strateginiame dokumente nurodytos trečiosios krypties – Kultūros ir kūrybinių industrijų sektoriaus ekonominės vertės ir sektoriaus eksporto apimčių augimo skatinimo, t. y. projektas turi įgyvendinti minėto strateginio dokumento 20.3 papunktį – kurti tinkamas prielaidas į kūrėjus ir jų darbo vietų augimą orientuotos infrastruktūros vystymui bei kitų tinkamų sąlygų plėtoti kūrybinį potencialą gerinimui, siekiant didinti KKI esamų paslaugų mastą, kurti naujas paslaugas, konkurencingus aukštos pridėtinės vertės produktus, prisidėti prie tvarios žiedinės ekonomikos, skaitmenizavimo, ir taip didinti KKI produktų ir paslaugų pridėtinę vertę bei konkurencingumą.  Projektu taip pat turi būti prisidedama prie strateginio dokumento trečiosios krypties – Kultūros ir kūrybinių industrijų sektoriaus ekonominės vertės ir sektoriaus eksporto apimčių augimo skatinimo, t. y. projektas turi įgyvendinti šio dokumento 21 punkte nustatytą 4 uždavinį – didinti KKI produktų ir paslaugų pridėtinę vertę bei konkurencingumą, skatinant KKI indėlį į skaitmeninę ir žiedinę ekonomiką. Projektu turi būti sukuriama ir/ar įsigyjama KKI pridėtinę vertę didinanti infrastruktūra, įgalinanti kurti naujus ar patobulinti KKI produktus ir/arba paslaugas ir/arba veiklos procesus, orientuotus į skaitmeninės ir (arba) žiedinės ekonomikos principus atitinkančias veiklas. Projektu turi būti kuriami nauji KKI produktai ir/arba paslaugos, orientuotos į skaitmeninės ir (arba) žiedinės ekonomikos principus. |
| **Projektų atrankos kriterijaus pasirinkimo pagrindimas:** | Kriterijus pasirinktas atsižvelgiant į tai, kad Kultūros ir kūrybinių industrijų politikos 2015–2021 metų plėtros kryptys yra pagrindinis KKI sektoriaus strateginis dokumentas, numatantis šios srities plėtros prioritetus, tikslus, uždavinius bei užtikrinantis efektyvų ir koordinuotą jų įgyvendinimą. Įgyvendinus projektus pagal Kultūros ir kūrybinių industrijų politikos 2015–2021 metų plėtros kryptyse nustatytus reikalavimus bus prisidėta prie 2014-2020 m. ES fondų investicijų veiksmų programos 13 prioriteto 13.1.1. konkretaus uždavinio įgyvendinimo veiklų – investicijos į naujų skaitmeninių ir / arba žiedinę ekonomiką skatinančių kultūros ir kūrybinių paslaugų ir produktų, įskaitant dizaino sprendimus, kūrimą, kultūros ir kūrybinių paslaugų ir produktų asortimento ir įvairovės plėtojimą bei paslaugų ir produktų teikimo apimčių didinimui reikalingos infrastruktūros, įrangos ir kito ilgalaikio turto įsigijimą, sukuriant sąlygas didinti įmonių konkurencingumą, pardavimo pajamas ir sukuriamą pridėtinę vertę MVĮ, tokiu būdu didinant žiedinės ir skaitmeninės ekonomikos dalį šalies ekonomikos struktūroje.  Projektų atrankos kriterijus nepagrįstai neišskiria tam tikros tikslinės grupės iš kitų, kadangi yra grindžiamas tiek strateginiame dokumente – Kultūros ir kūrybinių industrijų politikos 2015–2021 metų plėtros kryptyse, tiek Veiksmų programoje nustatytais reikalavimais. |

|  |  |
| --- | --- |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **2. Pareiškėjas yra labai maža, maža ar vidutinė įmonė (toliau – MVĮ), KKI sektoriuje veikianti ne trumpiau kaip vienerius metus, kurios pačios pagamintos produkcijos iš KKI veiklos vidutinės metinės pardavimo pajamos per trejus finansinius metus iki paraiškos pateikimo arba pajamos per laikotarpį nuo įmonės įregistravimo dienos (jeigu MVĮ įregistruota mažiau kaip prieš 3 pastaruosius finansinius metus) yra ne mažesnės kaip 30 000 Eur.** |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas yra MVĮ, kuri turi pakankamai patirties, t. y. KKI sektoriuje veikia ne trumpiau kaip vienerius metus iki paraiškos pateikimo, ir kuri yra finansiškai pajėgi, t. y. kurios pačios pagamintos produkcijos vidutinės metinės pardavimo pajamos iš KKI veiklos pagal pastarųjų trejų finansinių metų iki paraiškos pateikimo arba per laiką nuo įmonės įregistravimo dienos (jei MVĮ įregistruota mažiau kaip prieš 3 pastaruosius finansinius metus) patvirtintus metinių finansinių ataskaitų rinkinių duomenis yra ne mažesnės kaip 30 000 Eur, įgyvendinti projekte numatytas veiklas.  MVĮ veikla priskiriama KKI sektoriui, kai ne mažiau nei 50 proc. gaunamų MVĮ pagrindinės veiklos pajamų gaunama iš veiklos(-ų) pagal 2015 m. liepos 31 d. Lietuvos Respublikos kultūros ministro įsakymo Nr. ĮV-524 priede Nr. 4 nurodytus Ekonominės veiklos rūšių klasifikatoriaus (toliau – EVRK) kodus.  Pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinių finansinių ataskaitų rinkinius Juridinių asmenų registrui.  Įmonės pačios pagamintos produkcijos pajamos tikrinamos pagal metinių finansinių ataskaitų rinkinių duomenis.  Paties pagaminta produkcija – įmonės gaminami gaminiai ir (arba) teikiamos paslaugos.  Šis projektų atrankos kriterijus taikomas tik paraiškos vertinimo metu, nes MVĮ, gavusios paramą ir sėkmingai išplėtusios veiklą, statusas gali pasikeisti, t. y. ji gali tapti, pvz., iš mažos į vidutine įmonę.  Nustatomas kriterijus bus taikomas atliekant vertinimą pagal dvi atskiras pareiškėjų grupes:  1. MVĮ, kurių pagrindinė ekonominė veikla yra priskiriama veiklai „Kino filmų, vaizdo filmų ir televizijos programų gamyba (veiklos kodas 59.11 pagal EVRK 2.0);  2. MVĮ, kurių pagrindinė ekonominė veikla priskiriama kitoms KKI ekonominėms veikloms vadovaujantis 2015 m. liepos 31 d. Lietuvos Respublikos kultūros ministro įsakymo Nr. ĮV-524 priedu 4, išskyrus veiklos kodą 59.11 pagal EVRK 2.0. |
| **Projektų atrankos kriterijaus pasirinkimo pagrindimas:** | Nustatomu kriterijumi vienerių metų veiklos KKI sektoriuje laikotarpis ir ne mažiau kaip 30 000 Eur vidutinės metinės pajamos iš KKI veiklų per paskutinius trejus finansinius metus (arba nuo įmonės įregistravimo dienos, jei įmonė įregistruota anksčiau nei prieš trejus metus) yra pasirinkti siekiant atrinkti KKI sektoriuje veikiančias MVĮ, kurie turėtų tinkamą patirtį KKI sektoriuje bei būtų finansiškai pajėgūs įgyvendinti projekto veiklas – sukurti naujus KKI produktus ir (arba) paslaugas, orientuotas į skaitmeninės ir (arba) žiedinės ekonomikos principus. Be to, kriterijumi siekiama atrinkti pareiškėjus, kurie siekdami konkurencinio pranašumo yra pajėgūs investuoti į KKI produkcijos ir paslaugų kūrimą.  Kriterijus atitinka Veiksmų programos 13 prioriteto 13.1.1 konkretaus uždavinio „Skaitmeninimo ir inovacijų, siekiant šalinti COVID-19 pandemijos pasekmes ekonomikai, didinimas“ siektinus tikslus bei prisidės prie rezultato rodiklių „Investicijas gavusioje įmonėje gaminyje ir (ar) paslaugoje įdiegtų dizaino ar rinkodaros inovacijų skaičius“ ir „Investicijas gavusios įmonės pajamų padidėjimas“ pasiekimo.  Projektų atrankos kriterijaus selektyvumas yra pagrįstas, kadangi pasirinktas kriterijus apima reikalavimą siekiant atrinkti pareiškėjus, turinčius reikiamą patirtį ir finansinį pajėgumą, reikalingą sėkmingai įgyvendinti projekto veiklas. |

|  |  |
| --- | --- |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **3. Pareiškėjo planuojamo pardavimo pajamų augimo ir prašomo finansavimo santykis.** |
| **Projektų atrankos kriterijaus vertinimo aspektai ir paaiškinimai:** | Vertinamas pareiškėjo planuojamo pardavimo pajamų augimo per 3 metus po projekto įgyvendinimo pabaigos santykis su prašomu finansavimu.  Aukštesnis įvertinimas suteikiamas projektams, kurių pareiškėjai įgyvendinę projektą labiau padidins pardavimo pajamas, suteikiant balus pagal dvi atskiras pareiškėjų grupes:  1. MVĮ, kurių pagrindinė ekonominė veikla yra priskiriama veiklai „Kino filmų, vaizdo filmų ir televizijos programų gamyba (veiklos kodas 59.11 pagal EVRK 2.0);  2. MVĮ, kurių pagrindinė ekonominė veikla priskiriama kitoms KKI ekonominėms veikloms vadovaujantis 2015 m. liepos 31 d. Lietuvos Respublikos kultūros ministro įsakymo Nr. ĮV-524 priedu 4, išskyrus veiklos kodą 59.11 pagal EVRK 2.0.  Apskaičiuojama pagal formulę:  p – metinės 2020 m. pajamos;  N1 – metinės pajamos pirmaisiais finansiniais metais po projekto pabaigos;  N2 – metinės pajamos antraisiais finansiniais metais po projekto pabaigos;  N3 – metinės pajamos trečiaisiais finansiniais metais po projekto pabaigos;  f – paraiškoje nurodyta prašomo finansavimo suma.  Planuojamo pardavimo pajamų augimo ir prašomo finansavimo santykis apvalinamas pagal aritmetines taisykles, nurodant du skaičius po kablelio.  Nustatomas kriterijus bus taikomas atliekant vertinimą pagal dvi atskiras pareiškėjų grupes:  1. MVĮ, kurių pagrindinė ekonominė veikla yra priskiriama veiklai „Kino filmų, vaizdo filmų ir televizijos programų gamyba (veiklos kodas 59.11 pagal EVRK 2.0);  2. MVĮ, kurių pagrindinė ekonominė veikla priskiriama kitoms KKI ekonominėms veikloms vadovaujantis 2015 m. liepos 31 d. Lietuvos Respublikos kultūros ministro įsakymo Nr. ĮV-524 priedu 4, išskyrus veiklos kodą 59.11 pagal EVRK 2.0.  Projektai kiekvienoje pareiškėjų grupėje išdėstomi nuo didžiausią planuojamo pardavimo pajamų augimo ir prašomo finansavimo santykį numatančių projektų iki mažiausią planuojamo pardavimo pajamų augimo ir prašomo finansavimo santykį numatančių projektų. |
| **Projektų atrankos kriterijaus pasirinkimo pagrindimas:** | Atsižvelgiant į tai, kad priemonė įgyvendinama konkurso būdu, nustatomas vertinimo projektų atrankos kriterijus, kuriuo vertinamas numatomo pardavimo pajamų augimo ir prašomo finansavimo santykis. Tokiu būdu siekiama atrinkti pareiškėjus, kurie su mažiausiomis investicijomis sieks didžiausio pajamų augimo, t. y. kurių planuojami įgyvendinti projektai kurs didžiausią pridėtinę vertę. Pagal pasirinktą kriterijų aukštesnis įvertinimas bus suteikiamas projektams, kurių pareiškėjai su mažesnėmis investicijomis įgyvendinę projektą labiau padidins pardavimo pajamas.  Kriterijus atitinka 2014-2020 m. ES fondų investicijų veiksmų programos 13 prioriteto 13.1.1. konkretaus uždavinio įgyvendinimo veiklas – skatinanti kultūros ir kūrybinių paslaugų ir produktų, įskaitant dizaino sprendimus, kūrimą, kultūros ir kūrybinių paslaugų ir produktų asortimento ir įvairovės plėtojimą bei paslaugų ir produktų teikimo apimčių didinimui reikalingos infrastruktūros, įrangos ir kito ilgalaikio turto įsigijimą, sukuriant sąlygas didinti įmonių konkurencingumą, pardavimo pajamas ir sukuriamą pridėtinę vertę MVĮ.  Projektų atrankos kriterijus nepagrįstai neišskiria tam tikros tikslinės grupės iš kitų, kadangi yra grindžiamas tiek strateginiame dokumente – Kultūros ir kūrybinių industrijų politikos 2015–2021 metų plėtros kryptyse, tiek Veiksmų programoje nustatytais reikalavimais. |

|  |  |
| --- | --- |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **4. Pareiškėjo privačių investicijų dalis projekte (proc.).** |
| **Projektų atrankos kriterijaus vertinimo aspektai ir paaiškinimai:** | Vertinama pareiškėjo privačių investicijų dalis projekte (proc.).  Prioritetas bus teikiamas pareiškėjams, prisidedantiems prie projekto didesniu nuosavu indėliu, vertinant projekto įgyvendinimui prašomos finansavimo sumos ir pareiškėjo prisidėjimo didesniu nei privalomas minimalus nuosavas indėlis santykis, kuris apskaičiuojamas pagal formulę:  P – pareiškėjo privačių lėšų dalis projekte;  F – paraiškoje nurodyta prašomo finansavimo suma.  Nustatomas kriterijus bus taikomas atliekant vertinimą pagal dvi atskiras pareiškėjų grupes:  1. MVĮ, kurių pagrindinė ekonominė veikla yra priskiriama veiklai „Kino filmų, vaizdo filmų ir televizijos programų gamyba (veiklos kodas 59.11 pagal EVRK 2.0);  2. MVĮ, kurių pagrindinė ekonominė veikla priskiriama kitoms KKI ekonominėms veikloms vadovaujantis 2015 m. liepos 31 d. Lietuvos Respublikos kultūros ministro įsakymo Nr. ĮV-524 priedu 4, išskyrus veiklos kodą 59.11 pagal EVRK 2.0. |
| **Projektų atrankos kriterijaus pasirinkimo pagrindimas:** | Šis kriterijus pasirinktas atsižvelgiant į tai, kad priemonė įgyvendinama konkurso būdu, todėl didesnį prioritetinį balą gaus geriau finansiškai pasiruošę įgyvendinti projekto veiklas pareiškėjai, kurie mato didesnį poreikį investuoti kuriant naujus KKI produktus ir/arba paslaugas, orientuotas į skaitmeninės ir (arba) žiedinės ekonomikos principus.  Pagal kriterijų prioritetas skiriamas pareiškėjams, kurie pasirengę prisidėti didesniu nuosavu indėliu prie siekiamų priemonės tikslų ir rezultatų bei skatina investicijas naudoti tikslingiau, veiksmingiau ir efektyviau.  Atrankos kriterijus atitinka Kultūros ir kūrybinių industrijų politikos 2015–2021 metų plėtros krypčių 27 punktą, pagal kurį KKI plėtros kryptims įgyvendinti numatomos ne tik Kultūros ministerijai skiriami valstybės biudžeto asignavimai, bet ir siekiama pritraukti fizinių ir kitų juridinių asmenų lėšas.  Projektų atrankos kriterijus nepagrįstai neišskiria tam tikros tikslinės grupės iš kitų, kadangi yra grindžiamas strateginiame dokumente – Kultūros ir kūrybinių industrijų politikos 2015–2021 metų plėtros kryptyse nustatytais reikalavimais. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(ministerijos atsakingo asmens pareigų pavadinimas) (parašas) (vardas ir pavardė)